แรงขายหุ้น “บิ๊กแคป” ฉุด SET ปิดลบ 5 จุด
 SET ปิดลบ 5 จุด รับแรงขายหุ้นบิ๊กแคป รวมถึงความกังวลสถานการณ์สงครามของรัสเซียและยูเครน ขณะที่การแพร่ระบาดของเชื้อไวรัสโควิด-19 ในจีนแย่ลง คาดแนวโน้มพรุ่งนี้คาดไซด์เวย์ออกข้างไร้ปัจจัยใหม่ ให้แนวรับ 1,610 จุด และแนวต้าน 1,620 จุด
SET ปิดลบ 5 จุด รับแรงขายหุ้นบิ๊กแคป รวมถึงความกังวลสถานการณ์สงครามของรัสเซียและยูเครน ขณะที่การแพร่ระบาดของเชื้อไวรัสโควิด-19 ในจีนแย่ลง คาดแนวโน้มพรุ่งนี้คาดไซด์เวย์ออกข้างไร้ปัจจัยใหม่ ให้แนวรับ 1,610 จุด และแนวต้าน 1,620 จุด
17 พ.ย. 2565

โดยนักวิเคราะห์ กล่าวว่า ตลาดหุ้นไทยวันนี้บรรยากาศการลงทุนเป็นลบทิศทางเดียวกับตลาดหุ้นอื่นๆ ในภูมิภาค โดยได้รับแรงกดดันจากความกังวลสถานการณ์สงครามของรัสเซียและยูเครนอาจขยายวงกว้าง แม้ขีปนาวุธที่ตกในโปแลนด์ไม่ได้มาจากรัสเซียโดยตรง ขณะเดียวกันสถานการณ์การแพร่ระบาดของเชื้อไวรัสโควิด-19 ในประเทศจีนก็แย่ลง
สำหรับตลาดหุ้นบ้านเรารับแรงขายกลุ่มโรงพยาบาลที่ราคาปรับตัวขึ้นมามากในช่วงที่ผ่านมา และคาดการณ์ว่าผลประกอบการไตรมาส 4/65 อาจเริ่มชะลอลง ขณะที่กลุ่มไฟแนนซ์ยังคงได้รับแรงกดดันจากมาตรการควบคุมการปล่อยสินเชื่อและการกำหนดเพดานดอกเบี้ย ซึ่งนักวิเคราะห์เริ่มออกมาปรับประมาณการผลประกอบการของกลุ่มนี้ลง
ขณะเดียวกันยังมีแรงขายเพื่อที่จะลดความเสี่ยงก่อนที่ประธานธนาคารกลางสหรัฐ (เฟด) สาขาต่างๆ จะทยอยออกมาให้ความเห็นเกี่ยวกับทิศทางอัตราดอกเบี้ยของสหรัฐ โดยปัจจุบันเจ้าหน้าที่เฟดในแต่ละสาขายังมีความเห็นที่ไม่ตรงกัน
สำหรับแนวโน้มตลาดหุ้นไทยพรุ่งนี้คาดจะไซด์เวย์ออกด้านข้าง เนื่องจากยังไร้ปัจจัยใหม่ๆ เข้ามาหนุน แต่อย่างไรก็ตามแนะนำติดตามตัวเลข GDP ไตรมาส 3/65 ของไทยที่จะออกมาในสัปดาห์หน้า คาดว่าจะออกมาดีและช่วยหนุนให้ดัชนีปรับตัวเพิ่มขึ้นได้ โดยให้แนวรับที่ 1,610 จุด และ แนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BDMS มูลค่าการซื้อขาย 3,339.36 ล้านบาท ปิดที่ 29.00 บาท ลดลง 1.25 บาท
CPALL มูลค่าการซื้อขาย 2,979.04 ล้านบาท ปิดที่ 62.50 บาท เพิ่มขึ้น 1.50 บาท
BH มูลค่าการซื้อขาย 2,666.78 ล้านบาท ปิดที่ 213.00 บาท ลดลง 16.00 บาท
AOT มูลค่าการซื้อขาย 2,596.74 ล้านบาท ปิดที่ 74.50 บาท ราคาไม่เปลี่ยนแปลง
PTT มูลค่าการซื้อขาย 2,373.03 ล้านบาท ปิดที่ 33.00 บาท ลดลง 0.50 บาท